قره سمندر

قره سمندر (علمی آدؽ: quadramaculatus Desmognathus) سمندر جینسینه عایید سودا-قورودا یاشایان بیر حئیوان دیر. اوْنون وطنی آمریکا بیرلشمیش ایالتلریدی. یاشایؽش یئری چایلار و بۇلاقلاردیر. بۇ نؤوع یاشایؽش یئرلرینین محو اوْلماسی تحلۆکه‌سی ایله اۆزلشیر. قره سمندر اوْرتا اؤلچولو سلاماندرا نوْوودور و بوْیو ۱۰-۱۸ سانتیمئتردیر.

خۆصوصیاتی

قره سمندری، تخمینا ۱۰-۱۸ سانتیمئتر (۳،۹ دن ۷،۱ اینچه) اۇزونلوغوندا بوْیوندا اوْرتا اؤلچولو سمندردیر. ( Desmognathus)جینسینین ان بؤیوک نوْوعودور.اۇزون قۇیروغو ایله مؤحکم قۇرولوشا مالیکدیر.اساس رنگی تۆند قهوه‌ای و یا قره رنگده‌دیر، آرخاسؽنین هر ایکی طرفینده ایکی سؽرا کیچیک سوْلغون لکه‌لر وار. آلت طرفی چوْخ قارا اوْلور، لاکین گنج فردلرده سوْلغون لکه‌لر اوْلا بیلر
اوْنلارین رنگی چوْخ دَییشکندیر، اساس رنگی آچؽق بوْزدان تۆند قارا رنگه قدر دَییشیر. بیر تحقیقاتدا اوْنلارین رنگینین یاشایؽش مۆحیطی ایله علاقه‌لی اوْلدوغو قیده آلؽنیب. جمعی بیر نئچه مئتر مصافه‌ده اوْلان دسته لری یاشایؽش مۆحیطیندکی فرقلردن آسؽلی اوْلاراق فئنوْتیپیک اوْلاراق کسکین فرقلره مالیک اوْلا بیلر. بۇ تدقیقات عینی آخؽنداکی ایکی دسته لرینده بوْیا باخؽمیندان چوْخ فرقلی اوْلدوغونو گؤستردی. بۇ، اوْنلارین یاشایؽش مۆحیطینین کؤلگه میقدارؽ، یارپاق زیبیلی و قایا بوْیاسی ایله علاقه‌لی اوْلا بیلر.

قایناقلار